**Ministru kabineta noteikumu projekta**

**„****Grozījumi Ministru kabineta 2012.gada 3.janvāra noteikumos Nr.26 „Noteikumi par kārtību, kādā piešķiramas naudas balvas par izciliem sasniegumiem sportā, un naudas balvu apmēru””** **sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Ministru kabineta noteikumu projekts „Grozījumi Ministru kabineta 2012.gada 3.janvāra noteikumos Nr.26 „Noteikumi par kārtību, kādā piešķiramas naudas balvas par izciliem sasniegumiem sportā, un naudas balvu apmēru”” (turpmāk – projekts) sagatavots, saskaņā ar:  1) *Euro* ieviešanas kārtības likuma 30.panta pirmo daļu;  2) Ministru kabineta 2012.gada 27.jūnija rīkojuma Nr.282 „Par Koncepciju par normatīvo aktu sakārtošanu saistībā ar *euro* ievešanu Latvijā” 7.1.apakšpunktu;  3) Latvijas Nacionālā *euro* ieviešanas plāna (apstiprināts ar Ministru kabineta 2013.gada 4.aprīļa rīkojumu Nr.136) 1.pielikuma J2.2.2.apakšpunktu;  4) Ministru kabineta 2013.gada 29.maija rīkojuma Nr.212 „Par tiesību aktu grozījumu virzību saistībā ar *euro* ieviešanu Latvijā” 1.1. un 1.5.apakšpunktu. |
| 2. | Pašreizējā situācija un problēmas | Ministru kabineta 2012.gada 3.janvāra noteikumos Nr.26 „Noteikumi par kārtību, kādā piešķiramas naudas balvas par izciliem sasniegumiem sportā, un naudas balvu apmēru” (turpmāk - noteikumi) Latvijas sportistiem, viņu treneriem, sportistus apkalpojošiem sporta darbiniekiem, tai skaitā sporta ārstiem, apkalpojošam personālam un attiecīgajām sporta federācijām piešķiramās naudas balvas par izciliem sasniegumiem sportā apmērs norādīts latos. Ievērojot minēto un to, ka ar 2014.gada 1.janvāri Latvijā plānots ieviest *euro*, nepieciešams izdarīt grozījumus minētajos Ministru kabineta noteikumos. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Projekta mērķis ir aizstāt Ministru kabineta 2012.gada 3.janvāra noteikumos Nr.26 „Noteikumi par kārtību, kādā piešķiramas naudas balvas par izciliem sasniegumiem sportā, un naudas balvu apmēru” latus ar *euro* atbilstoši *Euro* ieviešanas kārtības likuma 32.panta otrās daļas 2.punktā paredzētajiem principiem. Projekts nodrošina minētā mērķa sasniegšanu.  Naudas balvu apmērs latos par katru sasniegumu noteikumos noteikts iespējami skaidrs un precīzs vienkāršākai uztverei, atvieglotiem aprēķiniem (par izcīnīto otro un trešo vietu) un vienkāršākam iedzīvotāju ienākuma nodokļa aprēķinam. Naudas balvu apmēra konvertācija uz *euro*, pārrēķinot atbilstoši *Euro* ieviešanas kārtības likuma 6.pantā paredzētajiem principiem, sarežģītu šo skaidras uztveramības un viegla aprēķina principu. Piemēram, par uzvaru Olimpiskajās spēlēs sportists līdzšinējo līdz 100 000 latu vietā varēs saņemt līdz 142 287,18 *euro*, attiecīgi par izcīnīto otro vietu 60% apmērā no pirmajai vietai paredzētās summas – 85 372,30 *euro*, utt. Tādēļ, pēc konsultācijām ar Finanšu ministriju, maksimāli piešķiramo naudas balvu apmēri noapaļoti uz augšu līdz veseliem *euro.*  Aprēķins veikts, izmantojot neatsaucami fiksētu *euro* maiņas kursu, ko saskaņā ar Līguma par Eiropas Savienības darbību 140.panta 3.punktu Eiropas Savienības Padome noteikusi latu apmaiņai pret *euro*: EUR 1 = LVL 0,702804). Pārrēķins no latiem uz *euro* ietverts šīs anotācijas pielikumā.  Naudas balvas apmērs tiek noteikts, balstoties uz sasniegumiem, kuri sasniegti noteikumu 3.punktā noteiktajās sporta sacensībās. Aprēķina rezultātā netiek radīta vērā ņemama negatīva ietekme uz valsts budžetu, kā arī grozītās tiesību normas, kurās skaitliskā vērtība tiek izteikta *euro*, nav personai nelabvēlīgākas par sākotnējām tiesību normām latos. |
| 5. | Projekta izstrādē iesaistītās institūcijas | Izglītības un zinātnes ministrija. |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība projekta izstrādē netika nodrošināta, jo projekts nemaina pastāvošo tiesisko regulējumu pēc būtības, bet aizstāj latus ar *euro*. |
| 7. | Cita informācija | Projektam jābūt pieņemtam un publicētam oficiālajā izdevumā „Latvijas Vēstnesis” līdz *euro* ieviešanas dienai. |

Anotācijas II, III, IV, V, VI un VII sadaļa – projekts šis jomas neskar.

##### Izglītības un zinātnes ministrs Vj.Dombrovskis

Vizē:

Valsts sekretāre S.Liepiņa

20.09.2013. 11:25

540

K.Randohs

67047982, [kaspars.randohs@izm.gov.lv](mailto:kaspars.randohs@izm.gov.lv)

S.Roze

67047933, santa.roze@izm.gov.lv